#### ΠΑΝΕΠΙΣΤΗΜΙΟ ΑΙΓΑΙΟΥ



**ΣΧΟΛΗ ΑΝΘΡΩΠΙΣΤΙΚΩΝ ΕΠΙΣΤΗΜΩΝ**

## ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ

**Ανακοίνωση Παιδαγωγικού Τμήματος Δημοτικής Εκπαίδευσης**

**Πανεπιστημίου Αιγαίου**

Α.Π. 931

Ρόδος, 29 Απριλίου 2015

**ΑΝΑΚΟΙΝΩΣΗ** **ΓΙΑ ΤΗ ΔΙΕΞΑΓΩΓΗ ΚΑΤΑΤΑΚΤΗΡΙΩΝ ΕΞΕΤΑΣΕΩΝ ΣΤΟ ΠΑΙΔΑΓΩΓΙΚΟ ΤΜΗΜΑ ΔΗΜΟΤΙΚΗΣ ΕΚΠΑΙΔΕΥΣΗΣ**

Βάσει της απόφασης της Συνέλευσης του Παιδαγωγικού Τμήματος Δημοτικής Εκπαίδευσης Πανεπιστημίου Αιγαίου υπ’ αριθμ. 10η(έκτακτη)/28.04.2015 για τη διεξαγωγή των κατατακτηρίων εξετάσεων του ακαδημαϊκού έτους 2015 – 2016, ανακοινώνεται ότι, θα διεξαχθούν **γραπτές εξετάσεις για την επιλογή των υποψηφίων για κατάταξη πτυχιούχων στο εν λόγω Τμήμα κατά το διάστημα από 1η έως 20η Δεκεμβρίου 2015** στις εγκαταστάσεις αυτού, στην πόλη της Ρόδου.

(Υπουργική Απόφαση Φ1/192329/Β3/13-13-2013 (ΦΕΚ 3185/16-12-2013, τ. Β).

**ΕΞΕΤΑΖΟΜΕΝΑ ΜΑΘΗΜΑΤΑ**

Οι υποψήφιοι θα εξεταστούν στα παρακάτω τρία μαθήματα:

**Μάθημα 1ο**

**Τίτλος: «Σχολική Παιδαγωγική» με αντιστοίχηση στο μάθημα (ΥΑ0005) «Σχολική Παιδαγωγική»**

**Προτεινόμενη Βιβλιογραφία / Εξεταστέα Ύλη**

* «Οριοθέτηση της Σχολικής Παιδαγωγικής»
* «Σχολείο και οικογένεια»
* «Σχολείο και κοινωνία»
* «Αγωγή»
* «Εννοιολογική προσέγγιση της εκπαίδευσης»,
* «Σκοπός της Εκπαίδευσης»
* «Αναγκαιότητα της εκπαίδευσης»
* «Ο διευθυντής του σχολείου»
* «Ο ρόλος του εκπαιδευτικού στο σύγχρονο σχολείο»
* «Διαπροσωπικές σχέσεις εκπαιδευτικού και μαθητών»
* «Διαμαθητικές σχέσεις»
* «Η σχολική τάξη ως αίθουσα διδασκαλίας»,
* «Η σχολική τάξη ως κοινωνική ομάδα»,
* «Σύνθεση της τάξης»
* «Προβλήματα συμπεριφοράς και πειθαρχίας».
* «Βασικές έννοιες της Παιδαγωγικής Επιστήμης και των επιμέρους κλάδων της»
* «Παιδαγωγικοί θεσμοί στο πλαίσιο κοινωνιολογικών προοπτικών»
* «Επιστημολογικές Προσεγγίσεις»

**Προτεινόμενη Βιβλιογραφία:**

1. Διαμαντόπουλος Π. (2002), «Σχολική Παιδαγωγική – Θεωρία του Σχολείου», Εκδόσεις Παπαζήση, Τόμος Α΄, Αθήνα
2. Kron F. (2012), «Βασικές Γνώσεις Παιδαγωγικής Επιστήμης», Εκδόσεις ΙΩΝ, Αθήνα

**Διάρκεια Εξέτασης: τρεις (3) ώρες**

**Μάθημα 2ο**

**Τίτλος: «Γλώσσα» με αντιστοίχιση για το μάθημα (Υ0001): «Ελληνική Γλώσσα»**

**Προτεινόμενη Βιβλιογραφία / Εξεταστέα Ύλη**

**Θεματικές ενότητες: (Α) Γλώσσα, (Β) Λογοτεχνία**

***(Α)Γλώσσα***(Α.1) Γενικά χαρακτηριστικά της Γλώσσας:

Γλώσσα & η Ιστορία της, Διάλεκτος, Γλωσσική Ποικιλία, Γλώσσα & Γραφή

(Α.2) Η Ελληνική Γλώσσα: Η ιστορία της, Αρχαία Γλώσσα, Νέα Ελληνική, Δημοτική. Γραμματικές, Λεξικά, της Νέας Ελληνικής, Γλωσσικό Λάθος, Ορθογραφία

**Προτεινόμενη Βιβλιογραφία:**

1. Χριστίδης, Α.-Φ., Θεοδωροπούλου, Μ. (επμλ), (2001), «Εγκυκλοπαιδικός οδηγός για τη Γλώσσα», Θεσσαλονίκη: Κέντρο Ελληνικής Γλώσσας
2. Διαθέσιμο στην ιστοσελίδα του Κέντρου Ελληνικής Γλώσσας <http://www.greek-language.gr/greekLang/studies/guide/index.html>

**(Β) Λογοτεχνία**

(Β.1) Το ποιητικό φαινόμενο: Η έννοια της ποίησης, Ποίηση και πεζογραφία

(Β.2) Σύγχρονες θεωρίες για το λογοτεχνικό/ποιητικό φαινόμενο: Η ποίηση ως γλωσσικό φαινόμενο, Η γλώσσα της ποίησης– Η ποιητικότητα, Η διακειμενικότητα

(Β.3) Η ιστορική ποιητική περιπέτεια: Λογοτεχνία και ιστορία

(Β.4) Η περιπέτεια των ποιητικών ρευμάτων: Εισαγωγικά, -Η διαφορά των όρων «Κλασικισμός»/«Νεοκλασικισμός», Ο Νεοκλασικισμός και τα γνωρίσματά του, Οι κλασικιστικές απηχήσεις στην ποίηση του Κάλβου

(Β.5) Η αντίδραση: Ρομαντισμός, Η πολυμορφία του ρομαντικού φαινομένου, Τα κοινά γνωρίσματα του Ευρωπαϊκού ρομαντισμού, Το συναίσθημα, Ελληνικός ρομαντισμός: ο επτανησιακός ρομαντισμός, Ο αθηναϊκός ρομαντισμός

**Προτεινόμενη Βιβλιογραφία:**

1. Γεωργιάδου, Α. (2005) «Η ποιητική περιπέτεια», Αθήνα, Μεταίχμιο

**Διάρκεια Εξέτασης: τρεις (3) ώρες**

**Μάθημα 3ο**

**Τίτλος: «Ιστορία - Διδακτική της Ιστορίας» με αντιστοίχηση στο μάθημα (ΥΒ0003) «Η Ιστορία και η Διδακτική της»**

**Προτεινόμενη Βιβλιογραφία / Εξεταστέα Ύλη**

Από το βιβλίο

Γιώργος Κόκκινος, **Η Σκουριά και το Πυρ. Προσεγγίζοντας τη σχέση Ιστορίας, Τραύματος και Μνήμης**, εκδόσεις Gutenberg, Αθήνα 2012

τα κεφάλαια:

ΚΕΦΑΛΑΙΟ 12 "Τρέχουσες εξελίξεις στο πεδίο της ιστορικής μάθησης: άρπαγες ψυχών, νεκρομάντες ή ταξιδευτές του χρόνου;", σ. 337-405.

ΚΕΦΑΛΑΙΟ 15 "Η αντιμετώπιση των τραυματικών ιστορικών γεγονότων στη σχολική εκπαίδευση της Γερμανίας", σ. 496-507.

2. Από το βιβλίο

Γ.Β. Δερτιλής, **Ιστορία του Ελληνικού Κράτους. 1830-1920**, Πανεπιστημιακές Εκδόσεις Κρήτης, Ηράκλειο 2014 [8η έκδοση, αναθεωρημένη και συμπληρωμένη]

τα κεφάλαια:

ΚΕΦΑΛΑΙΟ 1 "Ιστορία και Ερμηνεία", σ. 3-18.

ΚΕΦΑΛΑΙΟ 2 "Η Οικο-γένεια, η Οικο-νομία, οι Γυναίκες, η Ιστορία", σ. 19-25.

ΚΕΦΑΛΑΙΟ 3 "Οι Οικογένειες, η Μετανάστευση, η Διασπορά, οι Κεφαλαιούχοι", σ. 27-34.

ΚΕΦΑΛΑΙΟ 4 "Η Ομογένεια και η Διασπορά: οι Δικτυώσεις και ο Πλούτος", σ. 35-43.

ΚΕΦΑΛΑΙΟ 5 "Πόσο "Περιφερειακή" είναι η Ελλάδα;", σ. 45-53.

ΚΕΦΑΛΑΙΟ 6 "Το λερναίον Κράτος: θεωρητικό το αίνιγμα, ιστορικές οι διέξοδοι", σ. 55-60.

ΚΕΦΑΛΑΙΟ 7 "Ιστορία του Ελληνικού Κράτους: πως την ερμηνεύει αυτό το βιβλίο", σ. 61-77.

**Διάρκεια Εξέτασης: τρεις (3) ώρες**

**ΔΙΚΑΙΟΥΜΕΝΟΙ ΥΠΟΒΟΛΗΣ ΑΙΤΗΣΗΣ**

Πτυχιούχοι Πανεπιστημίου, ΤΕΙ ή ισοτίμων προς αυτά, ΑΣΠΑΙΤΕ, της Ελλάδος ή του εξωτερικού (αναγνωρισμένα από τον Δ.Ο.Α.Τ.Α.Π.) καθώς και οι κάτοχοι πτυχίων ανώτερων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας και Θρησκευμάτων και άλλων Υπουργείων.

**ΥΠΟΒΟΛΗ ΑΙΤΗΣΗΣ ΚΑΙ ΑΠΑΡΑΙΤΗΤΩΝ ΔΙΚΑΙΟΛΟΓΗΤΙΚΩΝ**

Οι υποψήφιοι για να συμμετάσχουν στη διαδικασία των κατατακτηρίων εξετάσεων του ακαδ. έτους 2015 – 2016 του Παιδαγωγικού Τμήματος Δημοτικής Εκπαίδευσης καλούνται να **υποβάλλουν ηλεκτρονικά την αίτησή τους από την 1η έως την 16η Νοεμβρίου 2015 (16:00).**

Κατά την ηλεκτρονική υποβολή της αίτησης θα ζητηθεί η επισύναψη σε ψηφιακή μορφή (αρχείο εικόνας ή pdf) αντίγραφου πτυχίου ή πιστοποιητικού περάτωσης σπουδών.

Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.

**Για περισσότερες πληροφορίες επισκεφτείτε την ηλεκτρονική διεύθυνση**

[www.aegean.gr/katataxeis](http://www.aegean.gr/katataxeis)

**Με νεότερη ανακοίνωση θα σας ενημερώσουμε επακριβώς για τις ημερομηνίες διεξαγωγής των εξετάσεων.**

Από τη Γραμματεία του Παιδαγωγικού Τμήματος Δημοτικής Εκπαίδευσης